Борис Младенов-Young
Магаре и девойка
Басня

chitanka.info

Събрали се в модерна двойка

магаре и една девойка

и явно без да жалят сили,

накрая с рожба се сдобили.

Растяла рожбата красива,

но имала дефект потаен,

под външност скромна и свенлива

тя криела инат безкраен.

Навлезли в спор и упрек гневен

родителите огорчени,

от чий ли прародител древен

са тез черти унаследени?

Самата Истина тогава

решила спора с реч такава:

„От майката е красотата,

а пък ината — от бащата!“

София — 1985 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.